 Ṣàkópọ àpilẹkọ náà:  CNN Mo ti ń parí ẹkọ mi nígbà tí ogun bẹrẹ ní ọdún mẹrin sẹyìn. Ẹkọ méjì péré ló kù fún mi kí n tó jáde ilé ẹkọ yunifásítì, tí mo sì gba oyè àkọkọ nínú ìmọ èdè Gẹẹsì. Látìgbà tí mo ti wà lọmọ ọdún mẹwàá ni mo ti nífẹẹ èdè Gẹẹsì, ó sì wù mí láti di olùkọ. Mo fẹ kọ àwọn ọmọdé, pàápàá nísinsìnyí, nítorí pé àwọn ọmọdé ni yóò tún orílẹ-èdè wa kọ. Àwọn ni ọjọ ọla Síríà, wọn sì yẹ fún ìnáwó pàtàkì wa. Ọdún mẹta sẹyìn, ìdílé mi sá kúrò nílé wa nítòsí Damásíkù, ní ìlà oòrùn Ghouta. A dúpẹ pé a bọ lọwọ wọn kí wọn tó bẹrẹ sí lo àwọn ohun ìjà kẹmíkà níbẹ. Ọdún kan gbáko la fi wà ní Síríà, a máa ń ṣí láti ilé kan lọ sí òmíràn, a sì máa ń ṣí láti abúlé kan lọ sí òmíràn. Gbogbo ìgbà tá a bá ń ṣí lọ, a kì í rí ìtùnú, a kì í sì í ní ìfọkànbalẹ. Nígbà tó bá ń ṣe ẹ bíi pé kò séwu láti gbé níbi tí wọn ti ń ju bọǹbù sí lójoojúmọ, ó di dandan kó o ṣe ìpinnu kan: Àwa la ní láti kúrò níbẹ. A sì ṣe bẹẹ pẹlú àpò méjì péré tá a kó dání. A lọ sí Jordan. Mo ti ń ronú nípa bí mo ṣe lè padà sí Síríà. Mo fẹ kópa nínú àtúnṣe orílẹ-èdè mi, ṣùgbọn ó bani nínú jẹ pé, mi ò retí pé èyí yóò ṣẹlẹ láìpẹ. Nígbà tí a dé Jordan, mo rò pé màá padà sí Syria láìpẹ - ní ọsẹ mélòó kan péré. Gbogbo wa ló rò bẹẹ. Ọdún méjì ti kọjá báyìí. Bó tilẹ jẹ pé mo ṣì nírètí pé màá pa dà sílé lọjọ kan, ìbéèrè tó ń jà gùdù lọkàn mi ni pé: Ìgbà wo? Mo fẹ padà wá kí n lè máa kọni. Nígbà tí mo wà ní ọmọdé, olùkọ mi tó wà ní kíláàsì kẹta fún mi níṣìírí, ẹni tó gbà pé àwọn ọmọdé ni ọjọ ọla, tó sì sọ fún wa láti kékeré pé ká dá ayé tó dára sí i. Mo rò pé ó ṣọwọn fún olùkọ láti gbin èyí sọkàn àwọn akẹkọọ rẹ, àmọ mo fẹ gbìyànjú. Bó tilẹ jẹ pé mo nírètí láti tẹ lé ìṣísẹ olùkọ mi, àìdánilójú gbígbé níbi tó jìnnà sílé, ogun tó mú mi wá síbí, àti owó iléèwé tó ń wọn gan-an ní Jordan ti dí ọnà mi báyìí. Ọpọ ìṣòro ló máa ń yọjú téèyàn bá fi ilé sílẹ. Ó máa ń ṣe ẹ bíi pé àjèjì ni ẹ níbi tó ò mọ. O ò sí láàárín àwọn tó mọ ẹ tàbí àwọn tó fẹ mọ ẹ. Gẹgẹ bí olùwá-ibi-ìsádi ará Síríà, ó fẹrẹẹ má ṣeé ṣe láti rí ìyọǹda láti ríṣẹ gbà, mi ò sì lówó láti... : Ọdún mẹrin ti ogun túmọ sí ọdún mẹrin láìsí ilé ìwé àti ẹkọ ní Syria. Hiba ti fẹrẹẹ parí ẹkọ rẹ ní yunifásítì nígbà tí wọn fipá mú un láti sá kúrò nílé rẹ nítòsí Damásíkù. Láti ran Hiba àti ọpọ àwọn akẹkọọ ará Syria tí wọn sá kúrò ní ilé wọn lọwọ, lọ sí CARE. 